奇幻地圖

奇幻地圖係指描述一個奇幻虛構世界嘅地圖。

設計奇幻地圖嘅過程係所謂嘅奇幻地圖學，係奇幻世界創建嘅重要一環。幫虛構世界畫地圖可以幾複雜，起碼要講明笪地嘅基本特性，包括係笪地幾大、咩形狀以及有啲咩環境呀噉，詳細啲嘅地圖會講埋笪地有邊啲文明，仲有係笪地有咩重要城市同特色地點等等；作家做起地圖設計上嚟可以好投入，甚至仲將自己畫嘅地圖加插埋喺本書入面俾讀者睇，例如《魔戒》嘅作者托爾金就喺佢啲長篇小說入面加插埋中土世界嘅地圖。

地理相關

世界創建當中嘅地圖設計需要參考地理學上嘅知識：自然環境同社會之間有密切同複雜嘅關係；淨係氣候同生物群系經已會對文明造成具體影響，例如
要建立社會首先實要有食水，所以大型城市往往都會起喺大嘅淡水水體附近，例如香港同廣州起喺珠江隔離、古華夏文明起源於長江同黃河、仲有係維也納同布達佩斯等多座歐洲大城市起喺多瑙河沿岸... 呀噉；
沙漠、山同海等險峻嘅地形會隔開唔同嘅文明，好似係撒哈拉沙漠隔開北非同撒哈拉以南非洲，令兩地喺語言同文化上有顯著嘅差異，又或者係日本自古就因為四面環海少同外界交流，因而形成獨特嘅日本文化；
虛構世界嘅地理特性仲可以帶動情節－例如國家之間爭天然資源可能會引起衝突，而有唔少虛構故仔都有講故仔入面啲虛構國家為咗爭資源打仗；又例如地勢影響貿易路線通過咩地方，如果主角要沿呢啲路出發冒險，地勢就會間接影響主角「冒險途中會經過咩地方」。
... 等等。好多寫作界人士主張相關文章
奇幻
世界創建
開放世界

攷

拎

奇幻
地圖